labrum superius abiens. Oculi duo minimi sub scuti margine laterales. Palliolum, cum concha 
branchias obtegens, in medio dorso postremo ; concham basi tantum obtegit, maxima parte a concha 
libera parum spirali obtegitur. Branchiae pennam simplicem referunt et i’etrorsus spectant. Anus 
ad sinistrum branchiarum latus. Apertura feminea sub palliolo iuxta branchias. Linea impressa 
ab apertura feminea in latere dextro sub ala ad frontem et masculam aperturam illic sitam decurrit. 
Ventriculo partes osseae Bullaearum deficiunt. 
C. olivaceus, Bulla smaragdina Leuckart: olivaceo viridis semiteres, fronte depressum, scuto 
frontali triangulo, truncato, concha spirae vestigio minimo. 
.Mollusca Tabula I. fig. 4. 
Prope Sues et prope Tor admodum frequens in Maris rubri Coralliis habitat. 
De vivo animali praeterea haec notata offero: „ Animal teres oblongum postica parte cras- 
sius obtusissimum, olivaceum, bipollicare. Caput expansum compressum in collo crasso, nec 
„ discretum, supra scuto horizontali obtectum, tetrapterum, seu marginibus membranaceis utrinque 
«duobus alatum. Iidem margines in fronte truncata labium transversum superius et inferius for- 
„mant. Pes reflexus, seu alae duae corpus involventes. Pallium minimum in dorsi extrema 
«parte branchias obtegit et concham basi includit, nec totam involvit. Apertura branchialis postica 
«terminalis. Tentacula nulla. Plicae collares.” 
Contractum animal semipollicare exacte globosum. Alarum lobi tam arcte complicantur, 
ut aperturae branchialis vestigium omnino abolescat, scuti frontalis pars triangularis in statu 
maxime contracto ab alis inclusa extus cernitur. Apertura sexualis mascula antica in latere dextro 
frontalis ad pedis marginem. Penem exsertum non vidi. Apertura feminea pone branchias in 
plica cutis sub apertura anali tubulosa. In maximo specimine testam 4 lineas longam, lineas 
2^ latam vidi. Vivi animalis iconem et 15 specimina mecum attuli, quorum compluria optime 
servata in Museo regio servantur, longe plura specimina vidimus. 
Bulla, smaragdina francofurtana forsan huius varietas maculata (G smaragdina) est, nun- 
quam vero tale specimen nobis obviam fuit. Oculos etiam, qui a relatore fronti adscribuntur et 
quos doctus Leuckartus se in mortuis non vidisse monet, illic sane frustra quaeres, nam late- 
rales sunt et sub scuti margine laterali exstant, ubi post mortem raro distinguuntur. 
Francofurtana icon animal a dorso refert. — ISomen smaragdini ea de causa non suscepi, 
quoniam inter plurima a nobis observata specimina ne unum quidem maculas smaragdinas illas 
ostendit ideoque maculae raram varietatem forsan indicant, verum etiam ea de causa suscipere non 
potui, quoniam tabula ante hos 4 annos sculpta et coloribus picta hoc pridem susceperat. — 
Cum Bullaea Cuvieri ( Lobaria Auctorum) haec forma, pede continuo totum corpus fulciente et 
reliquis indicatis characteribus insignis, consociari non debere videtur. A Bullis magis differt. 
Tabulae nostrae figurae referunt: 
A. Cryptoplithalmum olivaceum a latere sinistro et repentem pictum; 
B. eundem maxime contractum a fronte; 
C. eundem a parte postica; 
D. eundem contractum a dorso, alis apertis, concha conspicua; 
E. concham solam a superficie inferiore concava; 
F. eundem concha remota, palliolo et branchiis conspicuis; 
G. partem anticam cum ore et locis colli plicatis. 
